Ensin suomalais-irakilaista pariskuntaa käytiin kotiovella uhkailemassa, sunnuntaiyönä joku ampui kolme laukausta oven läpi sisään Kangasalla

Poliisi tutkii Kangasalan ampumistapausta tapon yrityksenä.

Kangasalalainen aviopari koki pelottavan tilanteen lauantain ja sunnuntain välisenä yönä, kun joku ampui heidän asuntonsa etuoven läpi kolme laukausta aseella. Luodit läpäisivät oven ja yksi niistä lensi naisen pään ohi yöllä yhden aikaan.